На гістарычных сюжэтах я стварыў сваю матрыцу будучага... Кожны гістарычны сюжэт— гэта адкрытая размова з сучаснікам— так пра сваё пісьменніцкае крэда сказаў сам У. Караткевіч. Ён размаўляе з намі пра многае. Яго кнігі — не толькі і не столькі пра паўстанні, войны, змаганні, а пра годнасць і гонар, пра тое, што трэба жыць не прыніжаючы і не прыніжаючыся. Мінулае ў рамане У Караткевіча Каласы пад сярпом тваім вучыць, што гонар і годнасць чалавека ў тым, каб быць незалежным з моцнымі, роўным з роўнымі, памяркоўным для ніжэйшых. У тым, каб быць добрым для жанчын, дзяцей, пераможаных. У тым, каб быць літасцівым да звяроў.... 